RESOLUCIÓN do 29 de novembro de 2006 pola que se fai pública a ampliación do límite de crédito dispoñible para atender os proxectos presentados ao abeiro das bases reguladoras das axudas do Igape para proxectos de investimento e se adapta o programa de axudas aos requirimentos da UE para o período transitorio.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 12/12/2006

Mediante Resolución do 11 de marzo de 2005 (DOG nº 58, do 28 de marzo) fixéronse públicas as bases reguladoras das axudas do Igape para proxectos empresariais de investimento, dotándose de créditos para o ano 2006 segundo o establecido
mediante Resolución do 14 de febreiro de 2006 (DOG nº 36, do 21 de febreiro).
Tendo en conta as solicitudes recibidas faise preciso incrementar os importes aprobados para poder atender as presentadas ata o 31 de decembro de 2006.
Por outra banda, a Comisión Europea, mediante Comunicación do 12 de xuño de 2006, ditou normas transitorias para a xestión dos expedientes de axudas acollidos ás novas directrices sobre axudas de estado de finalidade rexional aplicables a partir do 1 de xaneiro de 2007.
Co fin de poder resolver os expedientes que se presenten ata o 31 de decembro de 2006, así como co de adaptar o programa de axudas aos requirimentos do período de adaptación ás novas directrices europeas,
RESOLVO:
Primeiro.-Amplíase en 2.000.000 A o crédito para a anualidade 2008 establecido na partida orzamentaria 02.02 10 para atender os proxectos presentados ao abeiro das bases reguladoras das axudas para proxectos de investimento, publicadas mediante Resolución do 14 de febreiro de 2006, resultando un total de créditos dispoñibles para a anualidade 2008 de 18.000.000 A.
Segundo.-De conformidade co establecido na Comunicación da Comisión Europea do 12 de xuño de 2006, no programa de axudas do Igape para proxectos de investimento publicado mediante Resolución do 11 de marzo de 2005 (DOG nº 58, do 28 de marzo) establécese que:
a) Poderán presentarse solicitudes de axuda con cargo a este programa ata o 31 de decembro de 2006. As solicitudes de axuda deberán presentarse antes do comezo dos traballos do proxecto. O prazo para a resolución destas solicitudes non superará o 30 de xuño de 2007. Este réxime de axudas continúa o establecido mediante Resolución do 11 de marzo de 2005, non existindo ruptura algunha na continuidade da aplicación deste.
b) As solicitudes de axuda presentadas no prazo establecido na letra a) anterior e resoltas no ano 2007 respectarán as novas intensidades de axuda que se aproben para España no novo mapa de axudas de finalidade rexional. As intensidades de axuda serán obxecto de publicación no DOG.
c) A convocatoria de axudas e os créditos dispoñibles para o ano 2007 serán, se é o caso, obxecto de publicación no DOG. Respectará o establecido nas directrices de axuda de finalidade rexional para o período 2007-2013 (DOUE C 54/13, do 4 de marzo de 2006) e no Regulamento (CE) 1628 da Comisión do 24 de outubro de 2006 relativo á aplicación dos
artigos 87 e 88 do Tratado ás axudas rexionais ao investimento (DOU L 302/29, do 1 de novembro).
Santiago de Compostela, 29 de novembro de 2006.
José Antonio Delgado Arce
Director xeral do Instituto Galego de Promoción
Económica